aerodynamisk bremsing
Store norske leksikon,Teknologi og industri,Romvirksomhet,Romteknikk
Aerodynamisk bremsing, eller aerobremsing, er reduksjonen av et romfartøys hastighet som følge av atmosfærisk motstand. Det fører til at romfartøyet kan ha med seg mindre drivstoff enn dersom det skulle benytte seg av vanlig oppbremsing med rakettmotorer.
Ved bruk av aerodynamisk bremsing må romfartøyet ha en forholdsvis butt flate som tåler høye temperaturer fordi motstanden fra atmosfæren fører til aerodynamisk oppvarming. Denne flaten dekkes derfor av et varmeskjold.Aerodynamisk bremsing kan benyttes i atmosfæren til Jorden og andre himmellegemer. Teknikken har blitt brukt av blant andre romsondene Magellan i Venus' atmosfære og Mars Global Surveyor i Mars' atmosfære. Les mer i Store norske leksikon varmeskjold